ET Euroopa Liidu Teataja C 252/16

Nõukogu määruse (EÜ) nr 510/2006 (põllumajandustoodete ja toidu geograafiliste tähiste ja päritolunimetuste kaitse kohta) artikli 6 lõike 2 kohase taotluse avaldamine

2010/C 252/06

Käesoleva dokumendi avaldamine annab õiguse esitada vastuväiteid vastavalt nõukogu määruse (EÜ) nr 510/2006 (1) artiklile 7. Komisjon peab vastuväited kätte saama kuue kuu jooksul alates käesoleva dokumendi avaldamise kuupäevast.

KOONDDOKUMENT

NÕUKOGU MÄÄRUS (EÜ) nr 510/2006

„ ”(SHAANXI PING GUO)

EÜ nr: CN-PDO-0005-0629-16.07.2007

KGT ( ) KPN ( X )

1. Nimetus:

„ ” (Shaanxi ping guo)

2. Liikmesriik või kolmas riik:

Hiina Rahvavabariik

3. Põllumajandustoote või toidu kirjeldus:

3.1. Toote liik:

Klass 1.6. Puuviljad, köögiviljad ja teraviljad töötlemata ja töödeldud kujul

3.2. Toote kirjeldus, mida punktis 1 esitatud nimetus tähistab:

„Shaanxi ping guo” õunad kasvavad rohkete sademete, rikkaliku päikesepaiste ja viljaka mullaga Weibei piirkonna Loessi platool. Kõik need looduslikud tingimused annavad oma osa toote iseloomulikele joontele nagu punaste sortide ere värvus, kollakasroheliste sortide värviilu, paks kutiikula, krõpsuv viljaliha, vastavalt magus ja hapu maitse, pikk säilivusaeg ja transpordikõlblikkus.

Shaanxi õunte tootmiseks sobiva viie eri sordi organoleptilised omadused on järgmised: puhta koore, ilma veidra lõhna ja välismõjudest tingitud ebatavalise niiskusesisalduseta õunad (viis sorti) peaksid kasvama küllaldase küpsusastmeni. Värskelt söömiseks või säilitamiseks peaks õun olema korralikult küps. Küpsel viljal peaks olema eristatav värvus ja läige. Mõõdukas konfiguratsiooni indeks peaks olema ≥ 0,7.

„Shaanxi ping guo” õunte tootmiseks sobiva viie eri sordi füsiokeemilised tunnused on järgmised:

Sort Vilja vähim läbimõõt (mm) (≥) Vähim värvuspind (%) (≥) Viljaliha kõvadus (kgf/cm2) Lahustuvad kuivained (%) Happesus (%) Ekstra klass I klass II klass Ekstra klass I klass II klass ≥ ≥ ≤ Fuji 80 75 70 erepunane 85 erepunane 80 erepunane 70 7,5 14 0,4 Qinguan 80 75 70 erepunane 90 erepunane 85 erepunane 80 7 14 0,3 Yuanshuai 80 75 70 erepunane 95 erepunane 90 erepunane 80 7 13 0,3 Gala 75 70 65 erepunane 80 erepunane 70 erepunane 65 7 13 0,4 Jinguan 80 75 70 kollakasroheline kollakasroheline kollakasroheline 7 13 0,4

3.3. Tooraine:

—

3.4. Sööt (üksnes loomse päritoluga toodete puhul):

—

3.5. Tootmise erietapid, mis peavad toimuma määratletud geograafilises piirkonnas:

—

3.6. Erieeskirjad viilutamise, riivimise, pakendamise jm kohta:

Pakendamine, ladustamine ja transport

Toote pakendavad „Shaanxi ping guo” geograafilise tähise saanud ettevõtjad ja seda kontrollib geograafiliste tähiste päritolukoha büroo; kvaliteedi jälgitavuse kaart on pandud igasse kasti selliselt, et toote päritolu saab kontrollida.

3.7. Erieeskirjad märgistamise kohta:

3.7.1. Igal üksiksaadetisel peaks pakenditähis olema ühtse vormi ja sisuga.

3.7.2. Toote „Shaanxi ping guo” kaitsmiseks peaks lisaks ettevõtja registreeritud kaubamärgile olema iga kasti väliskülg spetsiaalses kohas selgelt märgistatud päritolutähisega (etikett). Etiketil peaks olema märgitud ka sort, klass (spetsifikatsioon), netokaal, kasvupiirkond ning turustaja või saatja. Etiketi sõnastus peaks olema selge ja täpne ning värv silmatorkav. Kasti välisküljel olevad andmed peaksid vastama sees olevale tootele ning igal tootel peaks olema spetsiaalne etikett/tähis.

4. Geograafilise piirkonna täpne määratlus

Toote „Shaanxi ping guo” määratletud kaitstud kasvupiirkond asub vahemikus 34° 38′–37° 02′ põhjalaiust ja 105° 35′–110° 37′ idapikkust Kirde-Hiinas Loessi platoo keskosas. Piirkonnas on arvukad peamiselt kobeda mullaga jäärakud ja nõvad. Kliima varieerub poolniiskest poolkuivani.

Toote „Shaanxi ping guo” määratletud kaitstud tootmispiirkond hõlmab Shaanxi provintsi 15 maakonna ja piirkonna kõik linnad ja külad, sealhulgas Baota piirkond, Fu maakond, Yichuan, Luochuan, Huangling, Yintai piirkond, Yaozhou piirkond, Yijun, Fengxiang, Baishui, Heyang, Xunyi, Yongshou, Changwu ja Chunhua ning lisaks muu 14 maakonna (linnad või piirkonnad) linnade ja külade osad, st piirkonnad Chencang, Jintai, Weibin, Qishan, Fufeng ning maakonnad Longxian, Qianyang, Pucheng, Chengcheng, Hancheng, Fuping, Liquan, Qianxian ja Binxian.

5. Seos geograafilise piirkonnaga:

5.1. Geograafilise piirkonna eripära:

Shaanxi provintsi Weibei piirkonna osa Loessi platoo hõlmab (olenevalt geograafilisest laiuskraadist) sooja, mõõdukalt sooja ja põhjapoolset subtroopilist tsooni. Piirkond asub Huang He jõest lõuna ja Jangtse jõest põhja pool. Piirkond asub kõrgel ning päevased temperatuurid on väga erinevad; maapind on kaetud tolmja K, Ca, Mn, Zn, Se jne mikroelementide rikka mullakihiga. Piirkonnas on ülekaalus peamiselt lössiga kaetud jäärakud ja nõvad. Kliima varieerub poolniiskest poolkuivani.

5.2. Toote eripära:

5.2.1. Ere värvus

Värvus on õuna välimuse ja kaubandusliku väärtuse üks olulisemaid näitajaid. Toote „Shaanxi ping guo” suurepärane värvus on suuresti tingitud värvingu varajasest ja hõlpsast omandamisest. Seetõttu on suur osa õunte pinnast erksat värvi.

5.2.2. Paks kutiikulikiht

Kutiikulikiht sisaldab mitmeid toitaineid ja muid aineid, mis tagavad õuna kõrge toiteväärtuse. Kutiikulikihi paksuses kajastub Shaanxi õunte paks sarvkiht, puhas veatu pealispind ja suur pektiinisisaldus.

5.2.3. Tugev maitse

Maitse on õuna tegeliku kvaliteedi üks olulisemaid näitajaid. Toote „Shaanxi ping guo” tugev maitse on tingitud selle suurest suhkrusisaldusest, krõpsuvast viljalihast, intensiivsest lõhnast ja rohketest toitainetest.

5.2.4. Säilimis- ja veotaluvus

Aastaringse müügi tagamisel on väga oluline toote säilimis- ja veosobivus, mis võib pikendada õuna kõlblikkusaega, muuta toote sobivaks rahvusvahelise kaubanduse jaoks ning tõsta selle väärtust. Shaanxi õunal on paks koor, viljalihas mitmed vahaained, tihke viljaliha, kõrge kõvaduse aste ning lahustuvate tahkete toitainete suur sisaldus. Kõik need omadused tagavad Shaanxi õuna säilimis- ja veotaluvuse.

5.3. Põhjuslik seos geograafilise piirkonna ja toote erilise kvaliteedi, maine või muude omaduste vahel:

Shaanxi provintsi Weihe jõest põhja pool asuva Loessi platoo osas on piirkond, mida läbistavad jäärakud ja nõvad, ääretuid künkatippe ja kuivi kiltmaid katab paks toitainerikas mullakiht. Kliima on ideaalne õunapuude kasvatamiseks. Ainulaadsed looduslikud tingimused ja kultuuripärand on pannud aluse toote „Shaanxi ping guo” iseloomulikule kvaliteedile.

5.3.1. Looduslikud tingimused

5.3.1.1. Muld

Shaanxi provintsi õunakasvatuspiirkonna maapinda katab 80–200 m paksune mullakiht. Pehmes lössipinnases on palju inimtervisele kasulikke mikroelemente (nt raud, kaltsium jne); löss tagab ka hea õhuvoolu, niiskuse ja viljakuse, mis loovad õunapuude juurte arenguks soodsad tingimused. Lössipinnas tagab ka õunapuude ja viljade kasvuks vajaliku vee ja toitained. Selle piirkonna pinnas tagab vilja kvaliteedi ja seega toote „Shaanxi ping guo” eripära.

5.3.1.2. Kliima

Shaanxi õunte kasvupiirkond on 800–1 200 m kõrgusel üle merepinna, valgustugevus on 3 500–50 000 cd ja päikesevalgust on 2 200–2 400 tundi aastas. Augustist septembrini on registreeritud rohkem kui 300 tundi päikesevalgust. Kõrgest kasvukohast tingitud piisav päikesepaiste tagab vilja ereda värvuse ning suure suhkru, happe ja vitamiin C sisaldusega vahaja kutiikulikihi. Nende omaduste tõttu on õun kõva.

Tänu päevaste temperatuuride suurele kõikumisele kuhjub õunapuudes suhteliselt palju toitaineid, mis tagavad vilja suure suhkrusisalduse ja erilise hinnatava maitse.

Õunapuude kasvamiseks vajalik vesi saadakse sademetest. Shaanxi provintsi õunakasvatuspiirkonna aastane sademete hulk 560–750 mm on mõõdukas. Õhuniiskus on suhteliselt madal, mis takistab kahjurite ja putukate levikut ja arengut ning aitab ka vähendada selles piirkonnas levinud kahjuriliikide arvu ning taimehaiguste ohtu.

5.3.2. Inimkeskkond

Toote „Shaanxi ping guo” kvaliteeti ja ohutusnorme on oluliselt parandanud nelja olulise tehnika tutvustamine ja kasutamine – nimelt õunapuuokste tugev tagasilõikamine ja harvendamine, oskuslik väetamine ja kahjulike mõjude vältimine.

Viide spetsifikaadi avaldamisele:

ELi link päritolu ja registreerimise andmebaasi (DOOR) kohaldamisele.

(1) ELT L 93, 31.3.2006, lk 12.